
[bookmark: _Hlk95894351][bookmark: _Hlk95894295]Na temelju članka 19. Zakona o lokalnoj i područnoj (regionalnoj) samoupravi (“Narodne novine” broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 21. Statuta Općine Jalžabet (''Službeni vjesnik Varaždinske županije'' broj 31/09, 28/13, 10/15, 17/21) Općinsko vijeće Općine Jalžabet na osmoj sjednici održanoj 29.03.2022. godine donosi

Odluku o osnivanju Socijalnog vijeća Općine Jalžabet

       Članak 1.
Ovom Odlukom o osnivanju Socijalnog vijeća Općine Jalžabet (u daljnjem tekstu: „Odluka“) uređuje se osnivanje  Socijalnog vijeća Općine Jalžabet (u daljnjem tekstu: „Socijalno vijeće“) djelokrug i zadaće, broj članova i način izbora, imenovanja i razrješenja članova Vijeća, način rada i odlučivanja Vijeća kao i druga pitanja značajna za rad Vijeća.

Članak 2.
	Izrazi koji se koriste u ovoj Odluci, a imaju rodno značenje koriste se neutralno i odnose se jednako na muški i ženski spol. 

Članak 3.
Socijalno vijeće utvrđuje nacrt programa o socijalnoj skrbi i kriterije za ostvarivanje pojedinih oblika skrbi, razmatra i utvrđuje prijedloge za dodjelu materijalnih oblika socijalne skrbi, priprema zahtjeve za dodjelu jednokratnih novčanih pomoći, potiče mjere u pogledu obiteljsko - pravne zaštite za nezbrinute, zapuštene i nemoćne osobe, obavlja i druge poslove iz djelatnosti socijalne skrbi koje mu povjeri Općinsko vijeće. 

Članak 4.
Rad Socijalnog vijeća odvija se na sjednicama. Predsjednik Socijalnog vijeća saziva sjednice Socijalnog vijeća, predsjedava im, predlaže dnevni red, rukovodi radom i potpisuje akte koje  Socijalno vijeće donosi. Sjednica Socijalnog vijeća se može održati ako je nazočna većina članova, a odluke  se donose većinom glasova nazočnih članova Socijalnog vijeća.



Članak 5.
Socijalno vijeće sastoji se od tri člana, predsjednika i  dva člana. Članovi Socijalnog vijeća su vijećnici Općine Jalžabet. 
Mandat članovima Socijalnog vijeća počinje Odlukom vijeća a prestaje danom razrješenja, a u svakom slučaju danom prestanka mandata Općinskog vijeća. 

      Članak 6.
	U Socijalno vijeće imenuju se:
1. Snježana Arić
2. Nikola Vuković 
3. Ljubica Sačić

					       Članak 7.
	Ova Odluka stupa na snagu osam dana od objave u  „Službenom vjesniku Varaždinske županije“.


Predsjednik Općinskog vijeća 
									Siniša Sreček

